als_Latn dik_Latn sag_Latn
E dhimbshme: Pasi gruaja i vdiq, burri rikrijoi fotot e martesës me vajzën e tij (Video/Foto)
Ben Nunery dhe vajza e tij kanë bërë fotografi që portretizojnë jetën pas humbjes së madhe.
Gruaja e Nuneryt, Ali, ka vdekur më 2011 pas një beteje me një formë të rrallë të kancerit të mushkërive. Dy vjet më vonë, Beni dhe vajza e tyre, Olivia, kanë vendosur të shpërngulen nga shtëpia ku ata janë vendosur një ditë para martese. Me çdo gjë të paketuar, shtëpia ishte e zbrazët, njëjtë sikur kur janë bërë fotot e tyre të dasmës. Beni angazhoi motrën e gruas, Melanie Pafe, që i kishte bërë edhe fotografitë e para, për ta bërë këtë seri të re.
“Ai më pyeti për t’i bërë fotografitë e tij dhe të Olivias, në shtëpinë e tyre bosh, ashtu siç ne i bëmë në ditën kur janë martuar katër vjet e gjysmë më parë. Në rregull, koha erdhi që Olivia të ketë një oborr më të madh për të luajtur, një shtëpi më të madhe ku lodrat e saj mund të ketë një vend të caktuar dhe një shtëpi në një lagje që ka shkollë më të mirë. Të premten Beni i dorëzoi çelësat dhe u larguan nga shtëpia që mban kujtime të paharrueshme”, ka shkruar Melanie në blogun e saj, transmeton BuzzFeed.
Beni dhe gruaja e tij kishin blerë shtëpinë e tyre të parë në Cincinnati, një ditë para dasmës së tyre. Beni thotë se çifti kishte shkrirë zemrat dhe shpirtrat për ta bërë shtëpinë “e tyre të jetës”. Dhe, pastaj u erdhi një lajm. Mësuesja 31 vjeçare kishte sëmundje të rrallë kanceri. Në vitin 2011, vetëm një vit pas lindjes së vajzës së tyre, Olivia, ajo vdiq.
Kur i kanë bërë fotografitë e reja, Olivia dhe Ben ndjenin se Ali është në shtëpi, duke ju buzëqeshur.
Olivia trevjeçare, zuri vendin e nënës së saj në fotot pranë babait të saj. Ben thotë se e kishte një partner tjetër në foto, por që ishte “po aq e bukur”.
Kjo seri ka synuar të rikrijojë kujtime për Benin dhe Olivian, kështu që të kenë diçka për të treguar “për dashurinë dhe bukurinë që ishte në atë shtëpi”, transmeton abc15, portal ky në gjuhën angleze që nëntitull cek fjalinë e njohur: “Fotografia vlen sa njëmijë fjalë”!
Beni dhe Olivia tash vazhduan jetët e tyre duke kujtuar gjithmonë jetën që kishin me Alin në shtëpinë e tyre.
“Ky është një rrëfim dashurie”, thotë ai.
Related Posts
Short URL: http://ejashiqo.us/?p=1257
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn zho_Hant